P L N O M O C E N S T V O

udelené podľa ustanovenia § 31 a nasl. Občianskeho zákonníka v znení neskorších predpisov   
a § 14 ods. 4 zákona č. 182/1993 Z. z. o vlastníctve bytov a nebytových priestorov

**Ja, dolu podpísaný/ná** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

bytom (mesto, ulica, čislo súpisné) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

vlastník (spoluvlastník) bytu č \_\_\_, vo vchode č. \_\_\_, na ul\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

súpisné číslo \_\_\_\_\_\_ v (mesto).\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ svojim úradne overeným podpisom

týmto splnomocňujem splnomocnenca

**titul, meno a priezvisko:** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_dátum narodenia: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
č. OP: \_\_\_\_\_\_\_\_\_\_\_\_\_\_\_\_\_\_\_\_\_\_\_

na moje zastupovanie pri písomnom hlasovaní vlastníkov bytov a nebytových priestorov domu   
súp. č. \_\_\_\_\_\_, ul. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, konanom v dňoch \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ aby v mojom mene hlasoval o všetkých otázkach písomného hlasovania vlastníkov bytov a nebytových priestorov.

**Splnomocnenec je povinný o jednotlivých otázkach hlasovať nasledovne:**

**- otázka č.** \_\_\_\_\_\_\_\_\_\_\_\_\_\_\_\_\_\_\_\_\_\_hlasovať **za schválenie**

**- otázka č.** \_\_\_\_\_\_\_\_\_\_\_\_\_\_\_\_\_\_\_\_\_\_hlasovať **proti schváleniu**

**- otázka č.** \_\_\_\_\_\_\_\_\_\_\_\_\_\_\_\_\_\_\_\_\_\_ **zdržať sa hlasovania**

**- v ostatných otázkach hlasovať za alebo proti podľa svojho rozhodnutia.**

V \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Splnomocniteľ

(podpis úradne overený)

Splnomocnenec (meno a priezvisko) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ uvedené splnomocnenie prijímam.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Podpis splnomocnenca sa neoveruje) Splnomocnenec

Príloha: **Informácie o spracúvaní osobných údajov** splnomocnenca\* (podpisy na prílohe sa neoverujú)

\* Podpísanú prílohu odovzdať spolu s plnomocenstvom zapisovateľovi.

# INFORMÁCIE O SPRACÚVANÍ OSOBNÝCH ÚDAJOV

V súvislosti s prijatím nariadenia Európskeho parlamentu a Rady (EÚ) 2016/679, Všeobecné nariadenie   
o ochrane údajov a zákona č. 18/2018 Z. z. o ochrane osobných údajov a o zmene a doplnení niektorých zákonov (ďalej len ”**Právne predpisy**”), ktoré sa s účinnosťou od 25. mája 2018 budú vzťahovať na spracúvanie Vašich osobných údajov zo strany **Stavebného bytového družstva,** so sídlom Námestie slobody 560, 020 01 Púchov, IČO: 36 016 641, zapísané v Obchodnom registri Okresného súdu Trenčín, oddiel Dr, vložka č. 150/R (ďalej ako „**Družstvo**") Vám nižšie poskytujeme zhrnutie základných informácií o spracúvaní a ochrane Vašich osobných údajov zo strany Družstva, ako prevádzkovateľa, ktorý spracúva Vaše osobné údaje.

1. **Rozsah a účel spracúvania osobných údajov**

V súvislosti s plnením povinností a úloh správcu bytového domu v zmysle § 8 zákona č. 182/1993 Z. z.   
o vlastníctve bytov a nebytových priestorov budeme zhromažďovať a spracúvať Vaše nasledujúce osobné údaje súvisiace s Vaším splnomocnením na zastupovanie vlastníkov bytu a nebytového priestoru, vo vzťahu ku ktorému vykonáva Družstvo na základe uzatvorenej zmluvy o výkone správy správu jednotlivých bytov a nebytových priestorov (ďalej ako „**Osobné údaje**“), a to na nižšie uvedené účely:

1. plnenie zákonných a zmluvných povinností správcu bytového domu v súlade s § 9 ods. 5 písm. a)   
   a § 14a ods. 5 a zákona č. 182/1993 Z. z. o vlastníctve bytov a nebytových priestorov v znení neskorších predpisov:

* meno, priezvisko a titul
* dátum narodenia
* adresa trvalého bydliska alebo prechodného bydliska
* číslo občianskeho preukazu

1. **Právny základ spracúvania Vašich osobných údajov**

Právnym základom na spracúvanie Vašich Osobných údajov za účelom stanoveným v **článku 1. písm. a)** vyššie je plnenie zákonných povinností prevádzkovateľa ako správcu bytového domu, uvedených v § 9 ods. 5 písm. a) a § 14a ods. 5 zákona č. 182/1993 Z. z. o vlastníctve bytov a nebytových priestorov. Za týmto účelom preto môžeme Vaše príslušné Osobné údaje spracúvať i bez Vášho súhlasu.

Všetky Osobné údaje budú považované za dôverné a budú použité len na stanovené účely.

Pri spracúvaní Vašich Osobných údajov nedochádza k automatizovanému individuálnemu rozhodovaniu ani profilovaniu dotknutej osoby.

1. **Miesto uloženia a úložná doba**

Dokumenty obsahujúce Vaše Osobné údaje budú uložené a spracúvané v listinnej podobe v sídle Družstva  
v Slovenskej republike a v elektronickej podobe v príslušných informačných systémoch Družstva.

Osobné údaje nie sú poskytované do krajín mimo Európsky hospodársky priestor (do tretích krajín).

Dokumenty obsahujúce Vaše Osobné údaje spracúvané za účelom uvedeným v článku 1 písm. a) vyššie budú spracúvané po dobu trvania zmluvného vzťahu založeného Zmluvou o výkone správy domu a vysporiadania všetkých vzájomných a súvisiacich záväzkov a po dobu 5 rokoch odo dňa vysporiadania všetkých vzájomných a súvisiacich záväzkov. V súlade so všeobecne záväznými právnymi predpisy Družstvo vykonáva archiváciu listín a dokumentov obsahujúcich Vaše osobné údaje.

1. **Príjemcovia Osobných údajov**

Príjemcovia Vašich Osobných údajov môžu byť predovšetkým príslušné orgány verejnej moci, ktorým je v rámci ich právomoci vymedzenej všeobecne záväznými právnymi predpismi zverené oprávnenie vyžadovať sprístupnenie, resp. povinnosť Družstva poskytovať týmto subjektov Osobné údaje.

podpis splnomocnenca : \_\_\_\_\_\_\_\_\_\_\_\_\_\_\_\_\_\_\_\_\_\_ list č..: 1 / 3

Príjemcom môžu byť i zmluvní/obchodní partneri, ktorí v mene Družstva spracúvajú Osobné údaje ako sprostredkovatelia. Externí poskytovatelia služieb sú však Družstvom preverení a poskytujú dostatočné záruky s ohľadom na dôveru a ochranu osobných údajov dotknutých osôb. So všetkými týmito poskytovateľmi má Družstvo uzavreté písomné zmluvy o spracúvaní osobných údajov, v ktorých sa poskytovatelia zaviazali   
k ochrane Osobných údajov a dodržiavaniu štandardov Družstva pre zabezpečenie ochrany Osobných údajov.

1. **Vaše práva v súvislosti so spracúvaním Osobných údajov**

V súvislosti so spracúvaním Vašich osobných údajov máte:

* **právo na jasné, transparentné a zrozumiteľné informácie** o tom, ako Družstvo používa Vaše Osobné údaje a aké sú Vaše práva (k tomu slúži i tento dokument);
* **právo na prístup** k Osobným údajom a poskytnutie ďalších informácií súvisiacich s ich spracúvaním zo strany Družstva;
* **právo na opravu** nesprávnych Osobných údajov a doplnenie neúplných Osobných údajov;
* **právo na vymazanie** Vašich Osobných údajov, predovšetkým pokiaľ:

(a) už nie sú ďalej potrebné na ďalšie spracúvanie;

(b) ste odvolali svoj súhlas k ich spracúvaniu (viď článok 6. nižšie);

(c) ste oprávnene namietali voči ich spracúvaniu;

(d) boli spracúvané nezákonne; alebo

(e) museli byť vymazané podľa príslušných právnych predpisov;

* **právo na obmedzené spracúvanie** Vašich osobných údajov, pokiaľ:
* namietate správnosť osobných údajov po dobu, kým Družstvo neoverí ich správnosť;
* spracúvanie je protizákonné;
* ich Družstvo už nepotrebuje, ale údaje potrebujete Vy na účely uplatnenia Vašich právnych nárokov; alebo
* namietate proti ich spracúvaniu po dobu, kým Družstvo neoverí, či oprávnené dôvody Družstva prevažujú nad Vašimi záujmami;
* **právo podať námietky proti spracúvaniu** Vašich osobných údajov v prípade, že ich Družstvo spracúva:
  + na účely priameho marketingu; alebo
  + na účely oprávnených záujmov Družstva;
* **právo na prenos** Vašich Osobných údajov, t.j. právo získať svoje Osobné údaje, ktoré ste poskytli Družstvu, a to v štruktúrovanom, bežne používanom a strojovo čitateľnom formáte, a právo odovzdať tieto údaje inému prevádzkovateľovi; pokiaľ to je technicky možné, máte právo požadovať, aby Družstvo Vaše Osobné údaje poskytlo inému prevádzkovateľovi priamo;
* **právo podať návrh na začatie konania o ochrane osobných údajov** týkajúci sa porušenia Vašich práv pri spracúvaní Vašich Osobných údajov Družstvom; Váš návrh na začatie konania o ochrane osobných údajov môžete podať u miestneho dozorného úradu, a to na Úrad na ochranu osobných údajov, Hraničná 12, 820 07 Bratislava 27; <https://dataprotection.gov.sk> .

Bližšie informácie o Vašich Osobných údajoch Vám poskytne poverená osoba na ochranu osobných údajov (viď článok 7 nižšie).

1. **Právo na odvolanie súhlasu**

V prípade, ak sú Vaše Osobné údaje spracúvané na základe Vášho súhlasu so spracúvaním Osobných údajov (v prípadoch, kedy je vyžadovaný) môžete tento súhlas kedykoľvek odvolať, a to písomne u prevádzkovateľa (Družstva) Vašich Osobných údajov (článok 7 nižšie), prípadne kontaktovaním poverenej osoby na ochranu osobných údajov na e-mailovej adrese:osobne.udaje@sbdpuchov.sk.

Odvolaním Vášho súhlasu však nebude dotknutá zákonnosť spracúvania Vašich Osobných údajov vychádzajúca z Vášho súhlasu, ktorý bol daný pred jeho odvolaním.

podpis splnomocnenca : \_\_\_\_\_\_\_\_\_\_\_\_\_\_\_\_\_\_\_\_\_\_ list č..: 2 / 3

Odvolanie súhlasu nie je účinné vo vzťahu k Vašim Osobným údajom, ktoré sú nevyhnutné na splnenie zákonnej povinnosti Družstva (článok 1. písm. a) vyššie.

1. **Totožnosť a kontaktné údaje prevádzkovateľa**

Prevádzkovateľom Vašich Osobných údajov je naše Družstvo:

**Stavebné bytové družstvo**

**IČO: 36 016 641**

**Námestie slobody 560, 020 01 Púchov.**

Pokiaľ Vás zaujímajú podrobné informácie o Vašich právach v oblasti ochrany osobných údajov, vrátane práva na prístup a opravu nepresných údajov, alebo iný dotaz alebo sťažnosť k ich spracúvaniu, kontaktujte nás prosím poštou, osobne, telefonicky alebo e-mailom, a to konkrétne poverenú osobu na ochranu osobných údajov.

Kontaktné údaje na poverenú osobu na ochranu osobných údajov:

- e-mail: **osobne.udaje@sbdpuchov.sk**

- tel. č. : **042/463 21 47**

1. **Ochrana Osobných údajov**

Na zaistenie bezpečnosti a dôvernosti Vašich osobných údajov, ktorá je pre Družstvo mimoriadne dôležitá, využívame technické a organizačné opatrenia najmä na ochranu pred neoprávneným prístupom k údajom   
a ich zneužitím, zaistenie bezpečnosti IT systémov Družstva i obnovu dát v prípade incidentu. Kde je to vhodné, využívame na ochranu Vašich Osobných údajov šifrovanie. Všetky opatrenia pravidelne vyhodnocujeme a aktualizujeme.

Spracúvanie osobných údajov prebieha manuálne i v elektronických informačných systémoch, ktoré podliehajú fyzickej, technickej i procedurálnej kontrole. Za účelom ochrany dát máme nastavený bezpečnostný mechanizmus zahŕňajúci technické, organizačné a personálne opatrenia.

|  |
| --- |
| Svojím podpisom potvrdzujem, že som sa oboznámil/a s informáciami o spracúvaní osobných údajov. |

Dňa \_\_\_\_\_\_\_\_\_\_\_\_\_\_\_\_\_\_

Titul, meno priezvisko : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trvalý pobyt : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

podpis splnomocnenca : \_\_\_\_\_\_\_\_\_\_\_\_\_\_\_\_\_\_\_\_\_\_

(podpis sa neoveruje)

list č..: 3 / 3